b'\n_START_ARTICLE_\nMednarodno letali\xc5\xa1\xc4\x8de Dubai World Central - Al Maktoum\n_START_PARAGRAPH_\nMednarodno letali\xc5\xa1\xc4\x8de Dubai World Central - Al Maktoum (ang. Dubai World Central - Al Maktoum International Airport) (IATA: DWC,\xc2\xa0ICAO: OMDW) je uradno ime za superveliko letali\xc5\xa1\xc4\x8de, ki bo imelo pet vzporednih stez, ko bo dokon\xc4\x8dano. Locirano je na Jebel Aliju, 37 kilometrov ju\xc5\xbeno zahodno od Dubaj-a v Zdru\xc5\xbeenih Arabskih emiratih. Letali\xc5\xa1\xc4\x8de so odprli 27. junija 2010, vendar bo povsem dokon\xc4\x8dano \xc5\xa1ele leta 2027 .Prej je letali\xc5\xa1\xc4\x8de imelo razli\xc4\x8dna imena npr. "Jebel Ali Airport City" in "Dubai World Central International Airport". Potem so ga preimenovali po voditelju Dubaja Sheikh Maktoum bin Rashid Al Maktoum. Letali\xc5\xa1\xc4\x8de bo del projetka Dubai World Central._NEWLINE_Kdaj se uporablja celoten kompleks uporablja tudi oznaka aerotropolis, ker bo lokalna ekonomija povsem povezana z letali\xc5\xa1\xc4\x8dem. Letali\xc5\xa1\xc4\x8de bo imelo kapaciteto 160 milijonov potnikov (po nekaterih virih do 260 milijonov) in 12 milijonov ton tovora. Skoraj dvakrat ve\xc4\x8d kot trenutno najbolj prometno letali\xc5\xa1\xc4\x8de na svetu Atlanta Hartsfield, ki ima na let o80-90 milijonov potnikov._NEWLINE_Novo letali\xc5\xa1\xc4\x8de bo imelo povr\xc5\xa1ino 220 km\xc2\xb2 in pet vzporednih stez, prej so sicer planirali \xc5\xa1est. Prva steza je \xc5\xbee dokon\xc4\x8dana. Steze bodo dolge 4 900 m in \xc5\xa1iroke 60 m (16 080 ft \xc3\x97 200 ft), precej ve\xc4\x8d kot standardne steze. Letali\xc5\xa1\xc4\x8de bo imelo bo CAT\xc2\xa0III-C sposobnosti._NEWLINE_Dubaj sicer \xc5\xbee ima veliko mednarodno letali\xc5\xa1\xc4\x8de Dubai International Airport, ki je leta 2013 imelo 66 milijonov potnikov. Vendar so zaradi hitrorasto\xc4\x8dih letalskih dru\xc5\xbeb Emirates in Etihad potrebne ve\xc4\x8dje kapacitete.'